Vani Hari

Vani Deva Hari (født 22. mars 1979), kjent gjennom sin blogg som Food Babe, er en amerikansk blogger, aktivist og forretningskvinne kjent for sin kritikk av matindustrien. Da hun var 22 år gammel startet hennes interesse for ernæring etter at hun hadde vært innlagt på sykehus med mistanke om blindtarmbetennelse, noe hun mente skyldtes usunne spisevaner. I 2011 startet hun bloggen The Food Babe som i 2014 fikk 54 millioner visninger. Hun sluttet i sin vanlige jobb i 2012 for å jobbe med bloggen på heltid.

I mars 2015 beskrev magasinet Time Hari som en av de 30 mest innflytelsesrike personer på internett. Hennes første bok The Food Babe Way, ble utgitt i februar 2015. Selskaper som Chick-fil-A og Kraft Foods har endret ingredienser i sine produkter som et resultat av Haris kampanjer.

Haris ideer om matsikkerhet har av vitenskapsfolk blitt beskrevet som pseudovitenskap, og hun har også mottatt kritikk for å ha økonomiske interesser i det hun skriver om og for å tjene penger på produkter hun har advart sine lesere om.The Toxic 'Chemical Hypocrisy' Of Food Babe, Joseph Mercola And Mark Hyman Forbes

 Referanser 

Kategori:Bloggere
Kategori:Forfattere fra USA
Kategori:Personer innen alternativ behandling
Kategori:Fødsler i 1979
Kategori:Personer fra Charlotte